Hypurus

Hypurus er en slekt av små, runde, mer eller mindre skjellkledte snutebiller.

Utseende 
Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

Levevis 
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. 

Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn. Artene i denne gruppen kan gjøre lange hopp.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien småsnutebiller, Ceutorhynchinae Gistel, 1856
 Stammen Hypurini Schultze, 1902 – ikke i Norge
 Slekten Hypurus Rey, 1882 - 15 arter
 Hypurus basicornis Schultze, 1898
 Hypurus bertrandi (Perris, 1852)
 Hypurus biskrensis Desbrochers, 1908
 Hypurus flavicornis Faust, 1894
 Hypurus fuentei Desbrochers, 1908
 Hypurus hovanus Osella, Colonnelli & Zuppa
 Hypurus litoralis Colonnelli, 1997
 Hypurus luctuosus Desbrochers, 1895
 Hypurus madagascariensis Colonnelli, 1997
 Hypurus madecassus Colonnelli, 1997
 Hypurus nigritulus Vitale, 1905
 Hypurus optimemaculatus Pic, 1909
 Hypurus portulacae Hustache, 1926
 Hypurus tangerianus Pic, 1896
 Hypurus transversus Faust, 1885

Referanser

Litteratur

Eksterne lenker 
 

Snutebiller
Biller formelt beskrevet i 1882